Panzerhaubitze 2000

Panzerhaubitze 2000260pxTipasTipas Vikšrinė savaeigė haubicaSukurta 1987–1995Gaminama nuo 1995Gamintojai Krauss-Maffei Wegmann (KMW)RheinmetallŠalys kūrėjos CharakteristikosPabūklas 155 mm 52 kalibrų ilgioUžtaisymas pusiau automatinisŠaudymo greitis ~10 šūvių per minutęNuotolis iki 40–50 kmVažiuoklė TorsioninėVariklio galia 1000 AG

Panzerhaubitze 2000, dažnai trumpinama PzH 2000 – Vokietijoje sukurta 155 mm savaeigė haubica su 52 kalibrų ilgio pabūklu. Haubica buvo sukurta kompanijų Krauss-Maffei Wegmann (KMW) ir Rheinmetall, o tarnybą pradėjo 1998 metais. Pasižymi didele šaudymo sparta bei šūvio nuotoliu.

PzH 2000 haubicas naudoja ir Lietuvos ginkluotosios pajėgos.

 Kūrimas 

Septintajame dešimtmetyje, Vokietija, Britanija ir Italija siekė sukurti bendrą haubicą ir kartu pradėjo vystyti SP-70 projektą. Šio projekto tikslas buvo pakeisti senstančius JAV gamybos M109 haubicų modelius. Tačiau 1986 metais, dėl įvairių techninių problemų, projektas buvo nutrauktas. Vokietijos vyriausybė nusprendė pasitelkti savo pramonę bei pradėti nuosavą haubicos projektą, atitinkantį atnaujintus NATO reikalavimus. Iš pasiūlytų dizainų pasirinktas kompanijos Wegmann & Co projektas. Pirmas PzH 2000 prototipas buvo sukurtas 1993 metais, o aktyvi tarnyba Bundesvere pradėta 1998 metais.

 Dizainas 

Rheinmetall sukūrė 155 mm 52 kalibro su NATO standartais suderintą pabūklą; 60 sriegių, 8 m ilgio ir padengtą chromu bei kurio gale yra laibgalio stabdys. Detonacijos kapsulė įdedama atskirai per konvejerio juostą, o visas kitas pabūklo užtaisymas bei valymas automatizuotas. Haubica gali būti pilnai naudojama kovoje su trijų žmonių įgula, tačiau paprastai naudojama penkių žmonių įgula. Sistema geba iššauti 3 sviedinių per 9 sekundes seriją ir palaikyti 10 sviedinių per 56 sekundes tempą. Sviedinių papildymas yra automatizuotas; du operatoriai per mažiau nei 12 minučių gali įkelti 60 sviedinių ir sprogstamųjų užtaisų.

Didžiausias pabūklo nuotolis su standartiniu sviediniu yra 30 km, o su aktyviuoju raketiniu sviediniu iki 54 km. 2019 m. lapkritį PzH 2000 L52 pabūklas iššovė sviedinį beveik 67 km nuotoliu. Nuo 2020 metų L52 pabūklo prototipas su nauju užtaisu bandomas 75 km nuotoliu. Haubica taip pat gali iššauti valdomus M982 Excalibur bei išmaniuosius SMArt 155 sviedinius.

Kompanija Wegmann tiekė važiuoklę ir bokštelį; dalis naudojamų komponentų yra tokie patys kaip ir Leopard 2 tanke, o važiuoklė pasižymi dideliu pravažumu. Bokštelyje yra fazinės anteninės gardelės radaras, skirtas matuoti kiekvieno paleisto sviedinio žiotinį greitį.

 Kovinis naudojimas 

Pirmą kartą PzH 2000 buvo panaudota 2006 metais, Nyderlandų karinių pajėgų, kovose prieš Talibaną, Kandaharo provincijoje, Afganistane. Tuomet šios haubicos buvo reguliariai naudojamos koalicijos pajėgų Urozgano provincijoje. Vokietijos Bundesveras pirmą kartą panaudojo PzH 2000 haubicas 2010 metais, Kundūzo provincijoje.

 Rusijos–Ukrainos karas 

2022 m. birželio mėnesį Ukrainai buvo perduota dvylika PzH 2000: septynios iš Vokietijos ir penkios iš Nyderlandų. Haubicos pademonstravo didelį kovinį efektyvumą, tačiau dėl itin intensyvaus naudojimo reikalavo dažnos priežiūros. Anot Rheinmetall generalinio direktoriaus, PzH 2000 pabūklo vamzdžio tarnavimo laikas yra apie 4500 šūvių, o tuomet vamzdį reikia pakeisti; tačiau, gamintojo nuostabai, Ukrainoje buvo pasiekiama iki 20 000 šūvių. Bundesveras atsiuntė atsargines dalis, o ginklams remontuoti buvo pasirinktas remonto centras Lietuvoje. Vėliau Ukrainai buvo perduota daugiau PzH 2000 haubicų, o jų bendras skaičius viršijo 40 vienetų.

 Operatoriai 

Šalys, naudojančios PzH 2000:











 Taip pat skaitykite 
 CAESAR (haubica)

 Šaltiniai 

Kategorija:Lauko artilerija
Kategorija:Lietuvos kariuomenės ginkluotė